El Castell acull l'espectacle de "Pasión de Mujer"
14/04/2003 13:57:00

# El Castell acull l'espectacle de "Pasión de Mujer"

*   14/04/2003 13:57:00
*   [Imprimir](#)
*   Compartir
*    https://www.alaquas.org/documento.asp?id\_do=8533

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F8533%2F1&title=Ajuntament%20d%27Alaqu%C3%A0s.%20Prensa.El%20Castell%20acull%20l%27espectacle%20de%20%22Pasi%C3%B3n%20de%20Mujer%22)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/8533/1";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2003/2/8533/8533_Form_4.jpg)](https://www.alaquas.org/ficheros/documentos/2003/2/8533/8533_Form_10.jpg "<a href='https://www.alaquas.org/ficheros/documentos/2003/2/8533/8533_Form_10.jpg' target=_blank><i class='fa fa-external-link' aria-hidden='true'></i>.El Castell acull l'espectacle de \"Pasión de Mujer\"</a>")

*   Traducido automaticamente con [Apertium](http://www.apertium.org/): Actualmente no disponemos de la versión traducida de este documento, le presentamos una versión traducida automáticamente, si quiere ver los documentos en el idioma original haga click [aquí](\documento.asp?id_do=8533&idioma=1&autotraduce=0)

L'actuació va tindre lloc el 10 d'abril amb motiu de la cloenda del II Fòrum Ciutadà d'Alaquàs

Amb motiu de la cloenda del II Fòrum Ciutadà, l'Ajuntament d'Alaquàs va oferir l'espectacle de "Pasión de Mujer". L'actuació, que va tindre lloc el passat dia 10 d'abril al Castell-Palau, va reunir un gran nombre de veïnes i veïns de la ciutat.

En un excel·lent muntatge, que va combinar la música, la dansa, la pintura i la poesia, l'espectacle de "Pasion de Mujer" va tractar l'evolució de l'Ésser a través de l'esdevindre de la pròpia persona.

En cadascuna de les parts de l'espectacle, Felicitat, Passió, Amor, Èxtasi, Somni i Adéu, les i els intèrprets van realitzar un recital de textos de destacats escriptors, Shakespeare, Víctor Hugo, Baudelaire, Jean Lahor o Henrich Hölty, combinats amb música de grans compositors, com ara, Schubert, Strauss, Duparc, Fauré i Ravel i acompanyats per la dansa i la projecció de mostres pictòriques.

Sota la direcció artística de Miguel Ángel Orts, van actuar en l'espectacle de "Pasión de Mujer" la soprano Emilia Onrubia, el pianista Christian Zinsser, la ballarina Sofía Rupérez, tot comptant amb la col·laboració plàstica d'Aurora Valero. Cadascuna de les i els intèrprets va reflectir una part de l'Ésser, simbolitzat mitjançant els colors blanc, negre i roig.